**Brief coaching a szervezetben, a vezetésben**

**Visszajelzések eddigi hallgatóktól:**

"Végre egy teljes módszert kaptam, amit egészében vagy elemeiben rögtön a kezdetektől fel tudok használni.”

"Nemcsak szakemberként, de az életem minden területén jobban érzem magam mindattól, amire ez a működés tanít. Energizáltabb, pozitívabb és vágyvezéreltebb lét ez, csak az előnyeit érzékelem.Egyszerűen működik, egyszerűen -

Működik.”

"Erősség volt a tréneri munka: annyira természetesen tudta képviselni és átadni a módszert. Nem sablonosan, hanem izgalmasan.Hitelesség, pozitív kisugárzás, megragadó kommunikációs stílus, kedvesség, spontaneitás, rugalmasság, alkalmazkodás a csoport igényeihez. Maximális figyelem minden egyes csoporttagra, rezonálás."

**A programról**

A program szervezeti szakemberek: szervezeti pszichológusok, tanácsadók, végzett coachok és vezetők számára kifejlesztett erősen gyakorlati fókuszú brief coaching képzés, amelyben a résztvevők elsajátíthatják, elmélyíthetik, begyakorolhatják a megoldásközpontú brief coaching alkalmazását egyéni ülésekben, csoportban és teamben, kultúraépítő szervezeti programokban. A cél olyan brief coachingban jártas szervezeti szakemberek felkészítése, akik

* tiszta módszertannal, magabiztosan vezetnek brief coaching üléseket, be tudnak kapcsolódni a nemzetközi coach-akkreditációs rendszerekbe
* sokoldalúan, alkotó módon alkalmazni tudják a brief coaching szemléletét, eszköztárát csoportban és teamben is
* szervezetük, szervezeti kultúrájuk fejlesztésében kreatívan alkalmazzák a brief coachingban rejlő lehetőségeket.

A program moduláris felépítésű. Az 1-2. modul használható, jó brief coaching alapokat ad, míg a teljes, 13 x 4 órás blokkból álló program speciális helyzetekre is felkészít, a legfrissebb brief szakmai eszköztárral. A résztvevők az elvégzett modulokról és megszerzett kompetenciákról Brief Coaching a szervezetben, vezetésben programtanúsítványt kapnak.

Három fős mentoring jellegű kiscsoportban tanulunk, mely folyamatosan teret ad sok személyes visszajelzésnek. A program szerves része a résztvevők szakmai személyiségének coach szerephez történő hangolása, átdolgozása is.

**Tréner: Tegyi Enikő MCC, mentor coach-szupervízor, nemzetközi aszesszor**

**A program felépítése**

**1-2.nap** A megoldásközpontú brief coaching alapfókuszai: vágyott jövő, előjelek, erőforrások, kis

lépések. A megoldásközpontú brief coaching eredete és hatása. Elméleti háttér és szellemi kapcsolatok:

konstruktivizmus, káoszelmélet, rendszerelmélet, pozitív pszichológia. Brief coaching gyakorlása egyéni ülésben. Akváriumgyakorlat.

**3. nap** A brief utánkövető ülés: előrelépések megerősítése, további kis lépések. Brief coaching gyakorlása

 egyéni ülésben.

**4. nap** Speciális helyzetgyakorlatok. Döntések megoldásközpontú támogatása.

**5. nap** Brief coaching fókuszai és eszköztára csoportban: rezilienciafejlesztés. Esetfeldolgozó módszertan:

Megoldásközpontú intervízió, mint a tudásmegosztás és a csapat megoldásközpontú

megmozdításának alapeszköze.

**6-7. nap** Megoldásközpontú eszközök teamben: csapatok megoldásközpontú mozgatása, csapatban rejlő erőforrások

 gyors összeépítésének eszközei, egymást támogató csapat- és egyéni célokkal való munka, stratégia- és

együttműködés-fejlesztés eszközei. Önszerveződés támogatásának eszközei.

**8. nap** Brief fókusszal a szervezetben: megoldásközpontú szervezeti és vezetői kultúra építésének eszközei.

 Nemzetközi és hazai szervezet- és vezetésfejlesztési tapasztalatok, esetek.

**9. nap** Elismerés +: hierarchia vs. partneri viszony, növekedési szemléletmód a megerősítő visszajelzésben.

**10. nap** Kihívás +: komfortzónából kimozdítás és partnerkapcsolat finomhangolása.

**11. nap** Mikroállítások I: az ügyfél fizikai kimozdítása brief keretekben.

**12. nap** Mikroállítások II és szervezeti eszközök II.

**13. nap** Bemutató brief coaching ülések külső ügyfelekkel, reflexiókkal.

A harmadik modul része **csoportos** **szupervízió** és fejenként **2 mentoring alkalom** a trénerrel, személyes fejlesztés céljából.

**A képzés díja:**

1. modul – 160 000 Ft, 2. modul – 160 000 Ft, 3. modul – 200 000 + 60 000 Ft azaz 580 000 Ft

illetve a 3 modult előre, egyben fizetve: 550 ezer forint.

**A képzés helyszíne:** személyes alkalmak(Budapest, Ráday utca 15. tréningterem, Budapest, Kálvin térnél) és online alkalmak, megbeszélés szerint

**Jelentkezés feltétele:** felsőfokú végzettség

Ha jelentkezni szeretne, **a jelentkezési lapot kitöltve és aláírva küldje el** a programvezetőnek szkennelve e-mail-en (**tegyi@solutionfocus.hu**). A jelentkezési lap aláírása és visszaküldése szerződésnek minősül.